शरद यादव की राज्‍यसभा सदस्‍यता के मुद्दे पर फैसला 30 अक्‍टूबर को संभावित  
यादव को 30 अक्‍टूबर को रखना है नोटिस पर अपना पक्ष
उन्‍होंने खुद के असली जेडीयू होने का किया था दावा
इसके समर्थन में 200 पेज के दस्‍तावेज भी जमा कराए थे
शरद, नीतीश कुमार के भाजपा के साथ  जाने से नाराज़ हैं. हालांकि उनके नज़दीकी लोग मानते हैं कि नीतीश के पास बहुत ज़्यादा विकल्प नहीं बचे थे लेकिन सीएम ने फ़ैसले के पहले उन्हें (शरद को ) बताने की ज़रूरत भी नहीं समझी. नीतीश ने बाग़ी तेवर के बावजूद शरद को पार्टी से नहीं निकाला लेकिन जनता में एक संदेश देने की कोशिश ज़रूर की कि इस जदयू नेता ने ख़ुद पार्टी की  सदस्यता त्याग दी  है. राज्यसभा में पार्टी के नेता आरसीपी सिंह ने फिर कहा कि शरद ख़ुद से सदस्यता का त्याग कर दें जिससे न सिर्फ पार्टी बल्कि राज्यसभा सचिवालय का भी समय बचेगा. इसके पीछे नीतीश कुमार की कोशिश यह है कि बिना  ज़्यादा सार्वजनिक विवाद के ये मामला सुलझ जाए तो सभी के लिये बेहतर होगा.